লিবিয়া থেকে ১১৮জন যাত্রী-সহ একটি বিমান অপহরণ করে নিল জঙ্গিরা। অপহৃত বিমানটি মল্টা বিমানবন্দরে জোর করে নামানো হয়েছে বলে জানা গিয়েছে। এয়ারবাস এ৩২০ বিমানটি দক্ষিণ-পশ্চিম লিবিয়ার ত্রিপোলি থেকে রওনা হয়। আফ্রিকিয়া এয়ারওয়েজের এই বিমানটি মাঝ-আকাশেই বিমানে লুকিয়ে থাকা দুই জঙ্গির দ্বারা অপহৃত হয়। সংবাদসংস্থা এএফপি-র খবর অনুযায়ী ওই দুই জঙ্গি বিমানটি উড়িয়ে দেওয়ারও হুমকি দিয়েছে বলে জানা গিয়েছে। 
বিমানটি অবতরণের পরেই মল্টা বিমানবন্দর কর্তৃপক্ষ টুইটারে এই সংবাদটি জানান। এমার্জেন্সি টিম ইতিমধ্যেই ঘিরে রয়েছে জঙ্গি-অপহৃত বিমানটিকে। ইতিমধ্যে মল্টা বিমানবন্দরগামী অন্যান্য বিমানগুলিকে সিসিলি বিমানবন্দরে পাঠানো হয়েছে বলে জানা গিয়েছে। তবে বিমানে উপস্থিত দুই জঙ্গির দাবি ঠিক কী বা তারা কোন সংগঠনের প্রতিনিধি, তা এখনও জানা যায়নি। এখনও পর্যন্ত কোনও জঙ্গি সংগঠন এই ঘটনার দায়িত্ব গ্রহণ করেনি। ঠিক কী অবস্থায় রয়েছে এখন বিমানটি, দেখুন ভিডিও...